Архивирайте данните си у дома: практическите приложения и най-добрите начини

Днес съхраняваме огромни количества данни – снимки, документи и други файлове, – което означава, че се нуждаем от ефективен начин да ги архивираме. Няма значение дали работите от разстояние, дали сте фотограф на свободна практика или сте просто човек, който иска да подреди личните си файлове – подходящо управление на файловете може да ви помогне да избегнете хаоса и загуба на важните данни. Направете го още по-лесно, като прочетете тази статия, която съдържа полезни съвети и трикове.

Защо да архивирате данните си?
Счупване на устройството, случайно премахване на файловете или повреда на диска могат да доведат до загуба на дългогодишна работа и ценни спомени. Редовно създаване на резервни копия е най-добрият начин да избегнете подобна ситуация. Трябва редовно да планирате архивиране на данните си. Правете резервни копия на документите си ежедневно или архивирайте снимките и видеоклиповете си всяка седмица. Важно е да го правите редовно.
Разбира се, можете да съхранявате копия в облака, но ако имате много данни, трябва да помислите за използване на външни дискове. Външните дискове са практично решение, което не ограничава обема на данните ви. Друго голямо предимство е това, че не ви трябва достъп до интернет или странични сървъри. Например дискът Samsung T9 с капацитет до 4 TB може да прехвърля файловете ви със скорост до 2000 MB/s. USB-C портът на диска прави го съвместим с много устройства, дори с такива, които нямат достъп до облачни услуги, например фотоапарати. Това още повече ще улесни прехвърляне на вашите файлове. Компактният размер на диска позволява да носите всичките важни данни в джоба си.
Използвайте дисковото си пространство по най-оптималния начин, като редовно подреждате файловете си. Файловете, които не се използват често, трябва да се прехвърлят на външно устройство, докато не ви потрябват отново. Това ще освободи място в устройството ви и ще ви позволи да инсталирате нови програми или да започнете нови проекти.
Как да организирате файловете си?
Архивирайки данните си, старайте се да запазите дисковото си пространство чисто. Можете да постигнете това, като именувате файловете по определен начин или ги съхранявате в подредени папки. Опитайте се да ги подредите в категории, например „Документи“, „Снимки“ или „Видеоклипове“, и след това създайте специфични папки за всеки проект. Благодарение на тази система ще намерите бързо необходимите файлове без да се налага да преглеждате ръчно всичките данни, съхранявани в компютъра, и всичките ви устройства за съхранение. Също така това ще ви позволи да съхранявате работните си файлове отделно от личните.
Когато създавате резервни копия, трябва да помислите и за тяхната защита, особено ако няколко човека използват устройството. Добро решение на този проблем е да инсталирате софтуер като Samsung Magician, който ще ви позволи да защитите данните си с допълнителна парола. Можете да използвате този софтуер, за да сканирате диска си и да тествате ефективността му. Като извършвате редовни диагностични сканирания, ще сте сигурни, че домашният ви архив е в безопасност и че няма повредени файлове.
Накратко казано, архивирането на данните и създаването на резервни копия са важни за всеки – от домашния потребител до голяма компания. Редовното изпълнение на тази задача и поддържането на чисто дисково пространство са основите на ефективното управление на данните, което може да бъде още по-лесно, ако се снабдите с добри външни дискове и софтуер. Това ще ви помогне да запазите данните си на сигурно и достъпно място.


